Eliti Model, un di kês maior agencia do mudelu di mundu, lansa kabu-verdiana Raquel Pinto pa trabadja na ladu di famosus sima Naomi Campbell, Gisele Bundchen e Cameron Diaz, e otus celebridades mundial. Sigundu revista spesializadu Solarey, joven sa kontinua na fazi seson di fotu, nkuantu sa pripara pa entra na passarelas internacional.
Raquel Pinto nanci na 1993, na zona di Lugar-Guene di Vali di Ribeira di Torri di concedju di Ribera Grandi, Santanton.
Foi kontratada pa agência francês di moda Elite Model na 2012, dipôs di tradu fotu pa primeru bês na ilha di Son Vicente pa fotografo di moda Urivaldo Lopes, tanbé kabu-verdianu, ki usa rua di Mindelu pa cenáriu.
Sucessu di Raquel Pinto, sima foi fladu na jornal Asemana, komesa dipôs de tradu fotu pa edson di Janeru/Fevereru di 2012 di revista francês Flashblack. Dipos di kela, beldadi santantonensi kai na gostu di gauleses i ês txomal otu bes pa posa pa númeru siguinti di mesmu revista, e tanbé um konviti feito pa revista “Officiel”, Rússia.
Joven, ki kel tenpu sa studaba primeru anu di kursu di Ceincia Politika e Relason Internasional na Universidadi di Mindelo, Son Vicente, tanbé foi pirsiguidu pa Marilyn Agenncy Paris, un di kês maior agencia di moda di mundu, sima Elite Moel. “ Nmostra fotu di Raquel Pinto pa Marilyn Agency Paris e ês kurty”, si ki fotografo Urivaldo Lopes fla.
Sigundu informason codjedu, desdi di cedu, Raquel Pinto mostra sê atributus spesial pa passarelas. Joven dja disafia kriason di stilista John Cruz e ganha premiu di 1ª Dama di konkursu Miss Cabo Verde, realizadu na Outubro di 2011, na ilha di Sal. Mas storia di sucessu komesa na passarelas di ilha di Montanha e na praia di Laginha.
“ Nsta satisfeita ku mudança ki sa kontisi di forma sucesivu e siguru na nha vida profissional komu modelu, desdi kin dexa tradu fotu pa Urivaldo Lopes na cidade di Mindelo, Son vicente. Senpri naxta que, um dia, alguém ta paraba mi na rua e ta convidam pan ser mudelu. Distinu faze kela. Pur issu Nsta disposta na aproveta tudu oportunidade ki mundi di moda sa oferecen”, si ki Raquel Pinto konta.
Pa gosi, di akordu ku revista Solarey, jovem modelu kabu-verdiana, ki nansi na Ilha di Santanton, passa pa um periudu di seson di fotus.
Dipos di um prosessu di revitalizason , sa bai da primeru passos na passarela di França, pa depos bai pa principal cidadi di mundu di moda. Raquel pinto gosi sa fazi parti di planus di Model Elite, ki fundadu na 1972 pa Gerald Marie, John Casablancas e Alain Kitter, ki gosi sa trabadja ku 800 modelu na 5 kontinenti.
ASemana
kea_Latn scn_Latn kea_Latn kea_Latn kea_Latn kea_Latn kea_Latn kea_Latn pap_Latn kmb_Latn